*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*173. számú előterjesztés*

Bátaszék Város Önkormányzat Képviselő-testületének 2018. június 27.-én

16,00 órakor megtartandó ülésére

*A Gondozási Központ Nappali ellátás épületének (Vörösmarty u. 8.) karbantartási munkáihoz fedezet biztosítása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2018. 06. 26.  Szociális Bizottság: 2018. 06. 26. |

***Tisztelt Képviselő-testület!***

A Tolna Megyei Kormányhivatal Szekszárdi Járási Hivatala Hatósági Főosztály Népegészségügyi Osztály munkatársa 2018. május 8-án közegészségügyi, kémia-biztonsági és dohányzási ellenőrzési vizsgálatot végzett a Gondozási Központ Nappali ellátás épületében. (7140 Bátaszék Vörösmarty u. 8.)

Az ellenőrzésről a helyszínen a TO-04/NEO/01384-2/2018 számú jegyzőkönyv készült, mely tartalmazza az ellenőrző hatóság megállapításait.

Az ellenőrzés során az alábbi hiányosságok kerültek rögzítésre:

* a társalgó és a pihenő helyiségben a falazat koszos, az oldalsó fal repedezett,
* a társalgó és a pihenő helyiségben az ablakok nagyon rossz állapotban vannak, a gitt hiányzik, az ablaküveg kiesésének veszélye áll fenn, a festék lepergett,
* a férfi gondozotti WC-ben a fűtéscső rozsdás,
* a gondozotti fürdőhelyiségben a radiátor rozsdás,
* folyosó falazata erősen salétromos,
* a tálalókonyha ablakáról a festék lepergett,
* a bejáratnál és átjárónál a mennyezetről a vakolat potyog, omlásveszély áll fenn.

Az intézmény vezetője intézkedési tervet készített, valamint a hiányosságok megszüntetéséhez árajánlatot kért be.

Az intézkedési terv az előterjesztés 1. számú mellékletét képezi, melynek jóváhagyása az intézményt fenntartó Társulás Társulási Tanácsának hatáskörébe tartozik. Javasoljuk az 1. számú határozati javaslat elfogadásával az intézkedési tervben foglaltakkal történő egyetértést.

A bekért ajánlatok alapján a javítási munkák költsége bruttó 475.323,-Ft. Az intézmény költségvetésében rendelkezésre álló forrás 145.733,-Ft. A hiányosságok teljes körű megszüntetéséhez további bruttó 330.000,-Ft forrás biztosítása szükséges a 2. számú határozati javaslat elfogadásával.

***1.sz. H a t á r o z a t i j a v a s l a t :***

**a Gondozási Központ Nappali ellátás épülete karbantartási munkálatainak elvégzésére intézkedési terv**

Bátaszék Város Önkormányzatának Képviselő-testülete a Gondozási Központ Nappali ellátás épületében (7140 Bátaszék Vörösmarty u. 8.) lefolytatott hatósági ellenőrzés során megállapított hiányosságok megszüntetésre az intézményvezető által elkészített intézkedési tervvel - a határozat melléklete szerinti tartalommal - egyet ért.

*Határidő:* 2018. augusztus 31.

*Felelős*: Hódi Katalin nappali ellátás vezető

(intézkedési tervben foglaltak végrehajtásáért)

*Határozatról értesül*:

Gondozási Központ

Bátaszéki KÖH városüz. iroda

Bátaszéki KÖH pénzügyi iroda

irattár

***2.sz. H a t á r o z a t i j a v a s l a t :***

**ESZGY Társulás költségvetésében pótelőirányzat biztosítására**

Bátaszék Város Önkormányzatának Képviselő-testülete a Gondozási Központ Nappali ellátás épületében (7140 Bátaszék Vörösmarty u. 8.) lefolytatott hatósági ellenőrzés során megállapított hiányosságok megszüntetésre 330.000,-Ft összegű pótelőirányzatot biztosít a támogatásértékű kiadások megemelésével az önkormányzat 2018. évi költségvetése általános tartalék keretének terhére.

*Határidő:* azonnal

*Felelős*: Mórocz Zoltán pénzügyi iroda vezető

(határozat végrehajtásáért)

*Határozatról értesül*:

Gondozási Központ

Bátaszéki KÖH városüz. iroda

Bátaszéki KÖH pénzügyi iroda

irattár